کینیڈا کی ایران مخالف سوچ غلط فہمی پر مبنی ہے: جواد ظریف

اسلامی جمہوریہ ایران کے وزیر خارجہ نے کینیڈین پارلیمنٹ کی ایران مخالف قرارداد پر اپنے ردعمل میں کہا کہ بدقسمتی سے کینیڈا میں اسلامی جمہوریہ ایران کے خلاف غلط تصور اور وہم و گمان ماضی کی طرح اب بھی پایا جاتاہے۔

خبر کا کوڈ: 1587

تاریخ: 14 June 2018 - 14:50

مقدس دفاع نیوز ایجنسی کی رپورٹ کے مطابق، اسلامی جمہوریہ ایران کے وزیر خارجہ محمد جواد ظریف نے جنوبی افریقہ کے  دورے کے موقع پر پریٹوریا ائیر پورٹ پر صحافیوں سے گفتگو کرتے ہوئے کہا کہ اس کے باوجود کہ کینیڈا میں نئی حکومت برسر اقتدار آئی مگر انتہاپسند حلقوں کی جانب سے سیاسی دباؤ کا سلسلہ ختم نہ ہوسکا ۔

انہوں نے کہا کہ ایسی پالیسیوں سے کینیڈا کو ہی نقصان ہوگا اور اس سے عالمی امن و سلامتی کے لئے مدد نہیں ملے گی لہذا مغربی ممالک کو چاہئے کہ ایران کی مستقل پالیسی کو دیکھ کر تعمیری فیصلہ کریں۔

محمد جواد ظریف نے کہا کہ اسلامی جمہوریہ ایران نے دہشت گردی کے خلاف جنگ میں ہمیشہ غیرامتیازی پالیسی اپنائی ہے مگر بدقسمتی سے مغربی ممالک بجائے اس کے کہ ہماری کاوشوں کا اعتراف کریں وہ خود مغربی ممالک کےجرائم اور خطے میں سنگین اقدامات پر خاموش ہیں۔

واضح رہے کہ کینیڈا کی پارلیمنٹ کے نمائندوں نے منگل کے روز اپنی حکومت سے کہا تھا کہ وہ ایران کے ساتھ سیاسی روابط کی برقراری کے لئے مذاکرات نہ کرے۔

پیغام کا اختتام/